ORDE do 31 de xullo de 2009 pola que se establece o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/08/2009

O artigo 31 do Estatuto de autonomía de Galicia establece a competencia plena da comunidade autónoma para o regulamento e administración do ensino en toda a súa extensión, niveis e graos, modalidades e especialidades no ámbito das súas competencias; e o Decreto 332/2009, do 11 de xuño, establece a competencia da Consellería de Educación e Ordenación Universitaria en materia de planificación, regulación e administración do ensino regrado en toda a súa extensión.
Por Orde do 18 de xuño de 2008 establécese o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
Tendo en conta a modificación de unidades nun importante número de centros públicos nos que se imparte educación infantil e/ou primaria, resulta aconsellable a publicación da relación de todos os centros públicos dependentes desta consellería coas unidades e os correspondentes postos de traballo docentes mediante esta orde que anula a do 18 de xuño de 2008.
En consecuencia, esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Establecer o número de unidades e os postos de traballo docentes que corresponde prover polos funcionarios do corpo de mestres e mestras nos seguintes centros:
a) Escolas infantís, colexios de educación primaria e colexios de educación infantil e primaria (anexo I).
b) Colexios de educación especial (anexo II).
c) Colexios rurais agrupados (anexo III).
d) Centros públicos integrados (anexo IV).
Segundo.-Suprimir os centros que aparecen no anexo V.
Terceiro.-Os centros que, como consecuencia das modificacións previstas nos puntos anteriores vexan incrementado o número de postos de traballo, aplicaráselles o establecido na Orde do 30 de marzo de 1992, pola que se regula a mobilidade dos funcionarios pertencentes ao corpo de mestres nos propios centros por incremento de postos de traballo.
Estes novos postos poderán ser solicitados polos profesores e profesoras con destino definitivo no centro que conten coa oportuna habilitación e accedesen a este por concursos anteriores ao convocado no curso 1990/1991, sempre que non obtivesen novo posto de traballo nel como consecuencia doutros procesos de adscrición ou de mobilidade no propio centro; non obstante o anterior, poderanos solicitar os profesores que , estando en posesión da correspondente habilitación, estean adscritos a postos de traballo que se vexan afectados por diminución nun número máximo igual á redución de postos.
Cuarto.-Así mesmo, aplicarase o Decreto 140/2006, do 31 de agosto, polo que se determinan os criterios de perda do destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias e o cómputo da antigüidade no centro en función das causas de acceso a el.
Quinto.-Os procesos de mobilidade regulados na Orde do 30 de marzo de 1992, que se produzan como consecuencia desta orde, desenvolveranse durante o mes de setembro do ano de aplicación do catálogo e terán efectos do 1 de setembro correspondente.
Sexto.-Queda derrogada a Orde do 18 de xuño de 2008, pola que se establece o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
Disposicións derradeiras
Primeira.-Facúltase a Dirección Xeral de Centros e Recursos Humanos para ditar as instrucións necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de xullo de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "16000D008P026.PDF"
15025724 CEIP
Ver referencia pdf "16000D008P026.PDF"
A Pastoriza
Ver referencia pdf "16000D008P026.PDF"
Pontevedra
Ver referencia pdf "16000D008P026.PDF"
Sales (San Fins de Sales)
Sales (San Fins de Sales)
Rúa da Lama
Ver referencia pdf "16000D008P026.PDF"
O
Ver referencia pdf "16000D008P026.PDF"
Baamonde
Supresión da unidade de ed. infantil na localidade de Aido
supresión da unidade de ed. infantil na localidade de Campos,
supresión da unidade de ed. infantil na localidade de Solláns,
supresión da unidade de ed. primaria na localidade de Rarís e crear
unha unidade de ed. infantil
Ver referencia pdf "16000D008P026.PDF"
Supresión da unidade de ed. infantil na localidade de Prado-Mongadáns, incrementar unha unidade de ed. infantil na localidade de Guillufe
Ver referencia pdf "16000D008P026.PDF"
San Martiño de Meis (Os Cruceiros)
San Lourenzo de Nogueira (Rialdonio)
Ver referencia pdf "16000D008P026.PDF"
Pías (S. Miguel de Tabagón)
Ver referencia pdf "16000D008P026.PDF"
Filoloxía inglesa
Ver referencia pdf "16000D009P055.PDF"